CELEX: 62017TA0699
Language: el
Date: 2021-01-27 00:00:00
Title: Υπόθεση T-699/17: Απόφαση του Γενικού Δικαστηρίου της 27ης Ιανουαρίου 2021 — Πολωνία κατά Επιτροπής [Περιβάλλον – Οδηγία 2010/75/ΕΕ – Βιομηχανικές εκπομπές – Εκτελεστική απόφαση (ΕΕ) 2017/1442 – Μεγάλες μονάδες καύσεως – Συμπεράσματα για τις βέλτιστες διαθέσιμες τεχνικές (ΒΔΤ) – Άρθρο 16, παράγραφοι 4 και 5, ΣΕΕ – Άρθρο 3, παράγραφοι 2 και 3, του πρωτοκόλλου (αριθ. 36) σχετικά με τις μεταβατικές διατάξεις – Διαχρονική εφαρμογή του νόμου – Επιτροπολογία]

15.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/25
            
         
      Απόφαση του Γενικού Δικαστηρίου της 27ης Ιανουαρίου 2021 — Πολωνία κατά Επιτροπής
      (Υπόθεση T-699/17) (1)
      
      (Περιβάλλον - Οδηγία 2010/75/ΕΕ - Βιομηχανικές εκπομπές - Εκτελεστική απόφαση (ΕΕ) 2017/1442 - Μεγάλες μονάδες καύσεως - Συμπεράσματα για τις βέλτιστες διαθέσιμες τεχνικές (ΒΔΤ) - Άρθρο 16, παράγραφοι 4 και 5, ΣΕΕ - Άρθρο 3, παράγραφοι 2 και 3, του πρωτοκόλλου (αριθ. 36) σχετικά με τις μεταβατικές διατάξεις - Διαχρονική εφαρμογή του νόμου - Επιτροπολογία)
      (2021/C 88/32)
      Γλώσσα διαδικασίας: η πολωνική
      
         Διάδικοι
      
      
         Προσφεύγουσα: Δημοκρατία της Πολωνίας (εκπρόσωποι: B. Majczyna και D. Krawczyk)
      
         Καθής: Ευρωπαϊκή Επιτροπή (εκπρόσωποι: Ł. Habiak, K. Herrmann και R. Tricot)
      
         Παρεμβαίνουσες υπέρ της προσφεύγουσας: Δημοκρατία της Βουλγαρίας (εκπρόσωποι: E. Petranova και T. Mitova), Ουγγαρία (εκπρόσωπος: M. Fehér)
      
         Παρεμβαίνοντα υπέρ της καθής: Βασίλειο του Βελγίου (εκπρόσωπος: M. Jacobs), Γαλλική Δημοκρατία (εκπρόσωποι: J. Traband και A.-L. Desjonquères), Βασίλειο της Σουηδίας (εκπρόσωποι: C. Meyer-Seitz, H. Shev, L. Zettergren και A. Alriksson)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της εκτελεστικής αποφάσεως (ΕΕ) 2017/1442 της Επιτροπής, της 31ης Ιουλίου 2017, για τον καθορισμό των συμπερασμάτων για τις βέλτιστες διαθέσιμες τεχνικές (ΒΔΤ) βάσει της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου όσον αφορά μεγάλες μονάδες καύσης (ΕΕ 2017, L 212, σ. 1).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την εκτελεστική απόφαση (ΕΕ) 2017/1442 της Επιτροπής, της 31ης Ιουλίου 2017, για τον καθορισμό των συμπερασμάτων για τις βέλτιστες διαθέσιμες τεχνικές (ΒΔΤ) βάσει της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου όσον αφορά μεγάλες μονάδες καύσης.
               
            
                  2)
               
               
                  Τα αποτελέσματα της ακυρωθείσας δυνάμει του σημείου 1 του παρόντος διατακτικού εκτελεστικής αποφάσεως διατηρούνται σε ισχύ έως την έναρξη ισχύος, εντός εύλογης προθεσμίας η οποία δεν δύναται να υπερβαίνει τους δώδεκα μήνες από τη δημοσίευση της παρούσας αποφάσεως, νέας πράξεως που θα εκδοθεί προς αντικατάστασή της, σύμφωνα με τους κανόνες της ειδικής πλειοψηφίας που προβλέπονται στο άρθρο 3, παράγραφος 3, του πρωτοκόλλου (αριθ. 36) σχετικά με τις μεταβατικές διατάξεις.
               
            
                  3)
               
               
                  Η Ευρωπαϊκή Επιτροπή φέρει, πέραν των δικών της δικαστικών εξόδων, και τα δικαστικά έξοδα της Δημοκρατίας της Πολωνίας.
               
            
                  4)
               
               
                  Το Βασίλειο του Βελγίου, η Δημοκρατία της Βουλγαρίας, η Γαλλική Δημοκρατία, η Ουγγαρία και το Βασίλειο της Σουηδίας φέρουν τα δικαστικά τους έξοδα.
               
            
         (1)  EE C 412 της 4.12.2017.